IZVJEŠĆE O REALIZACIJI PROGRAMA JAVNIH POTREBA U ODGOJU I OBRAZOVANJU NA PODRUČJU OPĆINE BLATO
za razdoblje od 1. siječnja do 30. lipnja 2026. godine
1. UVOD
Odgoj i obrazovanje djece i mladih na području Općine Blato organizirani su kroz sljedeće segmente:
· predškolski odgoj i obrazovanje te brigu o djeci
· osnovnoškolsko obrazovanje
· osnovno glazbeno obrazovanje
· srednjoškolsko obrazovanje
· visokoškolsko obrazovanje.
Programom javnih potreba u odgoju i obrazovanju obuhvaćeni su svi navedeni segmenti obrazovanja, kao i investicijska ulaganja u opremu i objekte namijenjene odgoju i obrazovanju.
Za realizaciju Programa javnih potreba u odgoju i obrazovanju u prvih šest mjeseci 2026. godine Općina Blato izdvojila je ukupno 361.859,43 €, što predstavlja 48,69 % od ukupno planiranog godišnjeg iznosa od 743.200,00 €.
2. REALIZACIJA PROGRAMA JAVNIH POTREBA U ODGOJU I OBRAZOVANJU NA PODRUČJU OPĆINE BLATO ZA RAZDOBLJE OD 1. SIJEČNJA DO 30. LIPNJA 2026. GODINE
2.1. Program predškolskog odgoja i obrazovanja
U okviru programa predškolskog odgoja i obrazovanja Općina Blato u prvih šest mjeseci 2026. godine sufinancirala je rad dječjih vrtića koje pohađaju djeca u dobi od šest mjeseci do polaska u osnovnu školu.
Za realizaciju ovog programa izdvojeno je ukupno 326.534,43 €, i to:
· Dječji vrtić „Blato“ – redovan rad: 291.040,43 €
· Dječji vrtić „Marija Petković“: 35.494,00 €
· olakšice u plaćanju smještaja djece: 3.120,72 €
2.2. Program osnovnog i srednjoškolskog obrazovanja
2.2.1. Program osnovnog glazbenog obrazovanja djece i mladih
Za realizaciju programa osnovnog glazbenog obrazovanja djece i mladih Općina Blato u prvih šest mjeseci 2026. godine izdvojila je 1.350,00 €.

2.2.2. Program osnovnoškolskog i srednjoškolskog obrazovanja
Za realizaciju programa u osnovnoškolskom i srednjoškolskom obrazovanju Općina Blato u prvih šest mjeseci 2026. godine izdvojila je 1.500,00 €.
2.2.3. Školski športski klubovi Osnovne škole i Srednje škole „Ivo Padovan“ Blato
Za djelovanje školskih športskih klubova Općina Blato u prvih šest mjeseci 2026. godine nije izdvojila sredstva. Planirano je 880,00 €.
2.2.4. Program visokoškolskog obrazovanja
Sukladno Pravilniku o stipendiranju učenika i studenata, Općina Blato je u prvih šest mjeseci 2026. godine za realizaciju ove mjere izdvojila 10.200,00 €.
2.2.5. Pokloni za najbolje učenike Osnovne škole i Srednje škole „Ivo Padovan“ Blato
U prvih šest mjeseci 2026. godine nisu izdvojena financijska sredstva za ovu namjenu, budući da se pokloni najboljim učenicima Osnovne škole i Srednje škole „Ivo Padovan“ Blato dodjeljuju tijekom mjeseca srpnja tekuće godine.
2.2.6. Nabava novih udžbenika i radnog materijala
U prvih šest mjeseci 2026. godine Općina Blato nije izdvajala financijska sredstva za ovu namjenu, budući da se nabava novih udžbenika i radnog materijala financira tijekom kolovoza i rujna tekuće godine.
2.2.7. Zaklada Blažena Marija Petković
Za realizaciju ovog dijela programa Općina Blato u prvih šest mjeseci 2026. godine izdvojila je 400,00 € financijskih sredstava.
2.2.8. Energetska obnova zgrade škole
· Planirano: 0,00 €
· Realizirano: 21.875,00 €
Ministarstvo prostornoga uređenja, graditeljstva i državne imovine objavilo je 30. prosinca 2025. godine Poziv na dodjelu bespovratnih sredstava „Energetska obnova zgrada javnog sektora“, kod Poziva PK.3.1.03. Poziv je namijenjen financiranju pripreme i provedbe projekata energetske obnove zgrada javnog sektora, s ciljem povećanja energetske učinkovitosti, smanjenja potrošnje energije i emisija CO₂ te poboljšanja uvjeta korištenja javnih zgrada. Za provedbu Poziva osigurana su sredstva iz Europskog fonda za regionalni razvoj u okviru Programa Konkurentnost i kohezija 2021.–2027.
S obzirom na to da Poziv nije bio poznat u vrijeme planiranja Proračuna za 2026. godinu, sredstva za pripremu projekta energetske obnove zgrade škole nisu bila planirana Proračunom. Projekt je pripremljen i prijavljen na Poziv dana 28. kolovoza 2026. godine.
Za pripremu i izradu potrebne projektne dokumentacije ukupno je izdvojeno 21.875,00 €. U sklopu pripreme projekta izrađena je analiza postojećeg stanja za zgradu osnovne i srednje škole te elektrotehnički projekt za osnovnu školu, srednju školu i dječji vrtić. Također su provedene usluge mjerenja zaštite od požara te izrađen elaborat parcelacije dvorišta zgrade škole.
Troškovi izrade analize postojećeg stanja i elektrotehničkog projekta financirani su tijekom prvih šest mjeseci 2026. godine, dok su troškovi usluge mjerenja zaštite od požara i izrade elaborata parcelacije financirani tijekom kolovoza 2026. godine.
Projektom energetske obnove predviđeno je uređenje i poboljšanje energetske učinkovitosti zgrade kroz uređenje unutarnje fasade i tehničkih instalacija, ugradnju dizalice topline, zamjenu vodovodnih i električnih instalacija, uređenje sustava navodnjavanja, izradu fotoelektrane odnosno ugradnju fotonaponskog sustava te proširenje ulaza i pristupne rampe za osobe smanjene pokretljivosti.
Pripremom potrebne dokumentacije i podnošenjem projektnog prijedloga stvoreni su preduvjeti za realizaciju projekta energetske obnove zgrade škole i korištenje dostupnih sredstava Europske unije za njegovo financiranje.











3. TABELARNI PRIKAZ PLANIRANIH I IZDVOJENIH SREDSTAVA ZA REALIZACIJU PROGRAMA JAVNIH POTREBA U ODGOJU I OBRAZOVANJU OD 1. SIJEČNJA DO 30. LIPNJA 2026. GODINE
	Naziv programa
	Proračun za 2026. godinu
	Izdvojeno u prvih 6 mjeseci 2026. godine
	Izvor financiranja

	1. Programi predškolskog odgoja i obrazovanja
	         694.830,00 € 
	         326.534,43 € 
	Proračun Općine Blato

	Dječji vrtić „Blato“ – redovan rad
	         586.830,00 € 
	         291.040,43 € 
	

	Dječji vrtić „Marija Petković“
	         108.000,00 € 
	           35.494,00 € 
	

	Olakšice u plaćanju smještaja djece
	                         -  € 
	                         -  € 
	

	2. Programi osnovnog i srednjoškolskog obrazovanja
	           48.370,00 € 
	           13.450,00 € 
	Proračun Općine Blato

	Program Osnovne glazbene škole
	             2.700,00 € 
	             1.350,00 € 
	

	Programi Osnovne škole i Srednje škole „Ivo Padovan“ Blato
	             6.000,00 € 
	             1.500,00 € 
	

	ŠŠK „Škoj“ i ŠŠK Osnovne škole
	                880,00 € 
	                         -  € 
	

	Visokoškolsko obrazovanje
	           27.000,00 € 
	           10.200,00 € 
	

	Pokloni najboljim učenicima
	             2.390,00 € 
	                         -  € 
	

	Nabava udžbenika i radnog materijala
	             9.000,00 € 
	                         -  € 
	

	Zaklada Blažena Marija Petković
	                400,00 € 
	                400,00 € 
	

	Energetska obnova zgrade škole
	0,00 €
	21.875,00 €
	Proračun Općine Blato

	UKUPNO
	         743.200,00 € 
	         339.984,43 € 
	Proračun Općine Blato




